Тым Бэрнэрз-Лі

Сэр **Ты́маці Джон «Тым» Бэ́рнэрз-Лі́** (; нарадзіўся 8 чэрвеня 1955 году, Лёндан, Вялікабрытанія) — брытанскі інжэнэр, кампутарны спэцыяліст і прафэсар МТІ, якога зьвязваюць са стварэньнем інтэрнэту, першыя прапановы па якім зьявіліся ў сакавіку 1989 году. 25 сьнежня 1990 году з дапамогай Робэрта Каё і маладых студэнтаў у CERN ён ажыцьцявіў першае злучэньне HTTP-кліента з сэрвэрам праз Інтэрнэт.

Дырэктар Кансорцыюма Сусьветнага павуціньня (W3C; ), які працуе з мэтай далейшага разьвіцьця Сеціва. Заснавальнік , старэйшы дасьледчык кампаніі і ганаровы кіраўнік-заснавальнік лябараторыі інфарматыкі і штучнага інтэлекту ў Масачусэцкім тэхналягічным інстытуце (CSAIL). Дырэктар Ініцыятывы па навуковым дасьледваньні сеціва () і сябра дарадчай рады Цэнтру калектыўнага інтэлекту МТІ. У красавіку 2009 году быў абраны сябрам Нацыянальнай акадэміі навук ЗША.

## Біяграфія
Бэрнэрз-Лі нарадзіўся ў Лёндане і быў адным з чатырох дзяцей, народжаных у сям’і Мэры Лі Ўудс і Конўэя Бэрнэрза-Лі. Ягоныя бацькі працавалі над першым камэрцыйным кампутарам Ferranti Mark 1. Тымаці наведваў пачатковую школу Шын Маўнт, а потым перайшоў у школу Эмануэл, што месьцілася на паўднёвым захадзе Лёндану, дзе навучаўся з 1969 па 1973 год. Потым навучаўся ў Кўінз-коледж у Оксфардзе, з 1973 па 1976 гады, дзе ён атрымаў першаклясную ступень бакаляўра мастацтваў у галіне фізыкі. У гэты ж час Бэрнэрз-Лі вырабіў кампутар са старога тэлевізара, які ён выкупіў у рамонтнай майстэрні.

Пасьля заканчэньня школы Бэрнэрз-Лі працаваў інжынэрам у тэлекамунікацыйнай кампаніі Plessey у Дорсэце. У 1978 годзе ён далучыўся да Нэша ў Фэрндаўне, дзе дапамог стварыць праграмнае забесьпячэньне для прынтараў.

## Выбраныя прафэсійныя адзнакі і ўзнагароды
* У 1994 годзе стаў адным з толькі шасьці сябраў Залі славы Сусьветнага сеціва.
* У 1999 годзе часопіс «Тайм» назваў Бэрнэрза-Лі адным са 100 найбольш важных асобаў ХХ стагодзьдзя.
* У 2001 годзе абраны сябрам Амэрыканскай акадэміі мастацтваў і навукаў.
* У красавіку 2004 году першым атрымаў фінскую ўзнагароду Millennium Technology Prize.
* У 2004 годзе атрымаў ад брытанскай каралевы рыцарскі тытул Рыцара-камандора Ордэна Брытанскай імпэрыі.
* У 2005 годзе названы найвялікшым брытанцам 2004 году — за свае дасягненьні і за выказваньне традыцыйных брытанскіх рысаў «няўпэўненасьці ў сабе, рашучасьці, вострага сэнсу гумару і здольнасьці прыстасоўвацца».
* У 2007 годзе названы брытанскай газэтай «Тэлеграф» першым (разам з Альбэртам Гофманам) у сьпісе 100 найвялікшых жывых геніяў.
* У 2011 годзе разам з Эвансам Вадонга і Тэдам Тэрнэрам атрымаў узнагароду Міхаіла Гарбачова «Чалавек, які зьмяніў сьвет».
* Вынаходніцтва Бэрнэрза-Лі атрымала сваё прызнаньне праз удзел вучонага ў цырымоніі адкрыцьця Алімпійскіх гульняў у Лёндане 27 ліпеня 2012 году.

## Крыніцы

## Літаратура
* Berners-Lee, Tim with Fischetti, Mark. Weaving the Web. — Harper Collins Publishers,1999. — 
* Cailliau, Robert and Gillies, James. How the Web was Born: The Story of the World Wide Web. — Oxford University Press, 2000. — 
* Gaines, Ann. Tim Berners-Lee and the Development of the World Wide Web (Unlocking the Secrets of Science). — Mitchell Lane Publishers, 2001. — 
* Stewart, Melissa. Tim Berners-Lee: Inventor of the World Wide Web (Ferguson’s Career Biographies). — Ferguson Publishing Company, 2001. — 

## Вонкавыя спасылкі
* Тым Бэрнэрз-Лі на сайце W3C
* Тым Бэрнэрз-Лі ў Twitter
* Т. Бэрнэрз-Лі дае Сеціву новае азначэньне, 11 лютага 2011 году
* Інтэрвію тэлепраграме BBC2 Newsnight, 9 жніўня 2005 году
* Інтэрвію часопісу Technology Review interview, кастрычнік 2004 году

Катэгорыя:Сусьветнае павуціньне
Катэгорыя:Брытанскія навукоўцы
Катэгорыя:Асобы Вялікабрытаніі
Катэгорыя:Сябры і сябры-карэспандэнты Нацыянальнай акадэміі навук ЗША
Катэгорыя:Вікіпэдыя:Істотныя артыкулы